S-258/2017

Mál þetta, sem dómtekið var í 14. september sl., er höfðað með ákæru, útgefinni af lögreglustjóranum á höfuðborgarsvæðinu 11. apríl 2017, á hendur B-kk-þgf B-kk-þgf, kt. 000000-0000, Grjótaseli 11, Reykjavík, og H-kk-þgf H-kk-þgf, kt. 000000-0000, Brautarási 4, Reykjavík, „fyrir fjársvik og skjalafals með því að hafa í félagi á tímabilinu 30. janúar 2014 til og með 4. mars 2015 látið útbúa 22 tilhæfulausa reikninga frá Vert ehf., kt. 000000-0000, til greiðslu á Ölgerð Egils Skallagrímssonar ehf. (hér eftir „Ölgerðin“), kt. 000000-0000, samtals að fjárhæð kr. 9.082.726. Ákærði B-kk-nf, þáverandi framkvæmdastjóri Ölgerðarinnar, samþykkti þá til greiðslu hjá bókara og gjaldkera sem voru þannig blekktir um lögskiptin, um að baki reikninganna væri þjónusta og vinna. Ákærðu höfðu samráð um hina röngu og tilhæfulausu reikningsgerð og að skipta með sér ávinningnum þannig að helmingur andvirðisins skyldi renna til fyrirtækis ákærða H-kk-ef, Verts ehf., en hinn helmingurinn til ákærða B-kk-ef og fjölskyldumeðlima hans sem í því skyni og fyrir tilstuðlan B-kk-ef gáfu út reikninga til Verts ehf. gegn greiðslu sem nam hans hlut af ávinningnum. Ofangreindir reikningar, sem greiddir voru af Ölgerðinni, sundurliðast með eftirfarandi hætti:

Samtals kr. 9.082.726

Telst háttsemi þessi varða við 248. gr. og 155. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Í ákæru var jafnframt greint frá einkaréttarkröfu Ölgerðar Egils Skallagrímssonar ehf. Fallið var frá kröfunni í kjölfar framlagningar á samkomulagi milli bótakrefjanda og ákærðu.

Verjendur ákærðu beggja krefjast vægustu refsingar sem lög leyfa og hæfilegrar þóknunar sér til handa sem greiðist að hálfu úr ríkissjóði.

Við fyrirtöku málsins 14. september sl. féll sækjandi frá því að um skjalafals, sbr. 155. gr. almennra hegningarlaga nr. 19/1940, væri að ræða. Þá kom fram sú leiðrétting að ákærði B-kk-nf hefði verið vörumerkjastjóri Ölgerðarinnar en ekki framkvæmdastjóri eins og greinir í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu þeirra og öðrum gögnum málsins að þeir eru sekir um þá háttsemi sem þeim er gefin að sök. Brotin eru rétt heimfærð til 248. gr. almennra hegningarlaga í ákæru, en fallið var frá heimfærslu til 155. gr. laganna eins og að framan greinir.

Ákærði B-kk-nf er fæddur í október 1961 og ákærði H-kk-nf í júní 1972. Þeir hafa ekki áður gerst sekir um refsiverða háttsemi. Við ákvörðun refsingar verði litið til þess að um 22 tilvik var að ræða sem áttu sér stað á rúmlega eins árs tímabili og um umtalsverða fjárhæð var að ræða. Þá voru brotin framin í félagi. Hins vegar hafa ákærðu játað brot sín greiðlega og greitt skaðabætur. Þykir refsing ákærðu hæfilega ákveðin fangelsi í 12 mánuði, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði B-kk-nf greiði málsvarnarþóknun skipaðs verjanda síns, G-kk-ef G-kk-ef hrl., 2.234.480 krónur, að meðtöldum virðisaukaskatti.

Ákærði H-kk-nf greiði málsvarnarþóknun skipaðs verjanda síns, J-kk-ef B-kk-ef B-kk-ef hrl., 579.700 krónur, að meðtöldum virðisaukaskatti.

Af hálfu ákæruvaldsins flutti málið K-kk-nf Ó-kk-nf.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærðu, B-kk-nf B-kk-nf og H-kk-nf H-kk-nf, sæti fangelsi í 12 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærðu almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði B-kk-nf greiði málsvarnarþóknun skipaðs verjanda síns, G-kk-ef G-kk-ef hrl., 2.234.480 krónur.

Ákærði H-kk-nf greiði málsvarnarþóknun skipaðs verjanda síns, J-kk-ef B-kk-ef B-kk-ef hrl., 579.700 krónur.

B-kvk-nf B-kvk-nf